Die Hoërskool Ben Vorster is Saterdag, 17 Augustus, gekroon as die Virseker Beker Plaatafdeling Kampioene in Alberton. Die Vossies het teen Hoërskool Eldoraigne van Pretoria te staan gekom in die kragmeting.
Die Vossies kan inderdaad trots wees op hulself! Hulle het verlede jaar in die skildafdeling se finaal gespeel en moes tevrede wees met 'n 2de plek. Die Bloktruie het egter vanjaar die bordjies verhang in vanjaar se Plaatafdeling finaal. Die Bloktruie moes hard veg vir hulle oorwinning van 37-36.
Die Bloktruie het 'n halftydtelling van 16-8 geniet, maar min het enige iemand geweet wat se spanningsvolle 2de helfte dit sou wees. Die Vossies was met sewe minute speeltyd oor 37-22 voor - die Vossies het gaan lê en was voor hulle hulle oë kon uitvee met net een punt voor. Met een minuut se speeltyd oor het die Vossies weer beheer geneem en die wedstryd tot die einde beheer.
Christiaan Smit was op die aanval en 'n doring in die Eldo's se vlees en het met drie skitter drieë die Eldo's laat les opsê. Meyer Vorster het vir die tweede Saterdag in 'n ry sy goue stewels saamgevat veld toe. Hy het vier drieë verdoel en met drie strafdoele geslaag.
Maar geen van die bogenoemde sou kon gebeur het sonder ons borge nie: Du Paint, Treasury One en Cook for Life. Die Hoërskool Ben Vorster dank elkeen van hierdie borge vir hulle onbaatsigte bydraes tot Ben Vorster se rugby. Saam het ons sukses behaal.